CELEX: 62008CN0484
Language: et
Date: 2008-11-10 00:00:00
Title: Kohtuasi C-484/08: Eelotsusetaotlus, mille esitas Tribunal Supremo (Hispaania) 10. novembril 2008 — Caja de Ahorros y Monte de Piedad de Madrid versus Asociación de Usuarios de Servicios Bancarios (Ausbanc)

24.1.2009   
            
            
               ET
            
            
               Euroopa Liidu Teataja
            
            
               C 19/16
            
         Eelotsusetaotlus, mille esitas Tribunal Supremo (Hispaania) 10. novembril 2008 — Caja de Ahorros y Monte de Piedad de Madrid versus Asociación de Usuarios de Servicios Bancarios (Ausbanc)
   (Kohtuasi C-484/08)
   (2009/C 19/28)
   Kohtumenetluse keel: hispaania
   Eelotsusetaotluse esitanud kohus
   Tribunal Supremo
   Põhikohtuasja pooled
   
      Kassaator: Caja de Ahorros y Monte de Piedad de Madrid
   
      Vastustaja: Asociación de Usuarios de Servicios Bancarios (Ausbanc)
   Eelotsuse küsimused
   
               1)
            
            
               Kas 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (1) artiklit 8 tuleb mõista nii, et liikmesriik võib oma õigusaktides ja tarbijate kasuks kehtestada selliste tingimuste ebaõiglase iseloomu kontrolli, mida direktiivi artikli 4 lõike 2 kohaselt ei kontrollita?
            
         
               2)
            
            
               Kas järelikult takistab 5. aprilli 1993. aasta direktiivi 93/13/EMÜ artikli 4 lõige 2 koostoimes sama direktiivi artikliga 8 liikmesriigil kehtestada oma õiguskorras ja tarbijate kasuks selliste tingimuste ebaõiglase iseloomu kontrolli, mis puudutavad „lepingu põhiobjekti mõiste[t]” või „hinna ja tasu [vastavust] vastutehinguna pakutava[tele] teenus[tele] või kau[padele]”, isegi kui kõnealused tingimused on koostatud lihtsas ja arusaadavas keeles?
            
         
               3)
            
            
               Kas Euroopa Ühenduse asutamislepingu artikliga 2, artikli 3 lõike 1 punktiga g ja artikli 4 lõikega 1 on kooskõlas eespool viidatud direktiivi artikli 8 ja artikli 4 lõike 2 selline tõlgendamine, mis võimaldab liikmesriigil kohtulikult kontrollida, kas tarbijate sõlmitud ning lihtsas ja arusaadavas keeles koostatud lepingutes sisalduvad tingimused, millega määratletakse lepingu põhiobjekt või hinna ja tasu vastavus vastutehinguna pakutavatele teenustele või kaupadele, on ebaõiglased?
            
         
      (1)  EÜT L 95, lk 29; ELT eriväljaanne 15/02, lk 288.